NaiveNeuron/SloPal huggingface dataset:
P. Hrušovský, predseda NR SR: (2003-01-15):
Pán poslanec Ondriaš, máte slovo. K. Ondriaš, poslanec: Ďakujem. Dňa 21. novembra 2002 Slovenská republika na pražskom summite NATO dostala pozvanie na vstup do NATO. Vláda deklarovala, že má záujem o urýchlené a hladké prístupové rokovania a jej cieľom je, aby Slovenská republika sa stala riadnym členom NATO na summite tejto aliancie v máji 2004. Je to v súlade s jej programovým vyhlásením. Uvedomujeme si, že členstvo v NATO neznamená iba politickú účasť v tomto vojenskom kolektívnom zoskupení, ale najmä aktívnu účasť člena a prevzatie záväzkov vyplývajúcich z jeho účasti. Pristúpenie k Severoatlantickej zmluve je mimoriadny akt Slovenskej republiky s dlhodobým dopadom na jej členov. Členstvo v NATO sa po pražskom summite NATO spája s novým aspektom vo svetovom politicko-bezpečnostnom priestore, orientáciou NATO na boj s terorizmom a preventívnymi údermi súvisiacimi s mierou zodpovednosti na celosvetovom dianí členských štátov tejto vojenskej aliancie. Rozhodnutie o vstupe do NATO bude veľkou mierou ovplyvňovať budúci vývoj Slovenskej republiky a jej občanov po dobu niekoľkých generácií. Preto považujeme za nezodpovedné, aby rozhodnutie bolo prijaté politikmi spravujúcimi štát v 4-ročnom volebnom období, ktorých dôveryhodnosť v prieskumoch verejnej mienky sa pohybuje v rozmedzí 10 až 30 %. Podľa čl. 93 ods. 2 Ústavy Slovenskej republiky sa referendom môže rozhodnúť o dôležitých otázkach verejného záujmu. Ako je teda uvedené, vstup Slovenskej republiky do NATO možno považovať za predmet verejného záujmu. Preto by sa malo umožniť občanom Slovenskej republiky, aby sa k tejto dôležitej a nesporne vážnej otázke vyjadrili. Referendu by mala predchádzať podrobná odborná a osvetová kampaň o kladoch a záporoch tohto úkonu. Až potom môže Slovenská republika prostredníctvom svojich ústavných orgánov zaujať jednoznačne stanovisko buď k zamietnutiu jej vstupu do NATO, alebo k zavŕšeniu jej prístupového procesu ratifikácie o vstupe do NATO. V zmysle uvedených skutočností vstup Slovenskej republiky do NATO svojím obsahom spĺňa podmienky referenda podľa Ústavy Slovenskej republiky. Na tomto základe v mene skupiny poslancov predkladám návrh, aby Národná rada Slovenskej republiky prijala uznesenie, ktorým žiada prezidenta Slovenskej republiky, aby vyhlásil referendum s predloženou otázkou. Dovoľte mi zároveň, aby som predniesol aj návrh znenia tohto uznesenia, je to krátke znenie. „Národná rada Slovenskej republiky na návrh skupiny poslancov Národnej rady Slovenskej republiky podľa čl. 86 písm. c), čl. 93 ods. 2 a čl. 95 ods. 1 Ústavy Slovenskej republiky A. schvaľuje uznesenie, ktorým navrhuje vyhlásiť referendum s touto otázkou – Súhlasíte so vstupom Slovenskej republiky do NATO? Áno – Nie –, B. predkladá prezidentovi Slovenskej republiky uznesenie Národnej rady Slovenskej republiky na vyhlásenie referenda s tým, aby do 30 dní vyhlásil referendum podľa časti A. tohto uznesenia.“ Ďakujem vám všetkým za pozornosť. (Potlesk.)
Kvasnička, Marián, poslanec NR SR (2014-02-04):
Ja naozaj len krátko. Ja ďakujem Štefanovi za reakciu. Čo sa týka toho mandátu, samozrejme ja som to aj spomínal, nie je problém kandidovať aj do desiatich funkcií a dokonca byť zvolený. Ak si si zaiste všimol, že som hovoril o tom, že ľudia dokážu zvoliť kadejaké čudá. Problém je skôr podľa mňa ako vec charakteru a nejakej sebacitlivosti, že nebudem to svoje meno dávať stále ako do hry. Proste, že sa uskromním, že mám dosť. A samozrejme, ten rozmer askézy alebo striedmosti, ku ktorej, či chceme alebo nie, podľa mňa smerujeme, aj keď sa to podľa správania sa súčasnej civilizácie celkom tak nezdá. Toto je naozaj podľa mňa cesta, to je ideál a možno aj idealizmus. Alebo zaiste idealizmus, lebo nikto to nechce, nikto to nepočúva rád. No a že sa to dá aj uprostred mesta, to sa dá aj uprostred bohatstva, jako vytvoriť si oázu, vytvoriť si oázu nejakej takej vnútornej, nie že prostoty, ale chudoby a potom neobťažovať celý svet svojou jedinečnosťou, svojím alfasamectvom a tým, že som obsadený a upchatý sám sebou, ako o tom hovorí Richard Rohr v mnohých svojich štúdiách. Každopádne, Štefan, ďakujem za reakciu.
Bugár, Béla, podpredseda NR SR (2010-10-21):
Takže ďakujem, pán poslanec Vážny. Do rozpravy sú ústne prihlásení ešte páni poslanci Andrej Ďurkovský, Ondrej Matej, Alojz Přidal, Alexander Slafkovský a Július Brocka. Pán poslanec, Ďurkovský, nech sa páči, máte slovo.
P. Paška, predseda NR SR: (2009-11-04):
(Hlasovanie. Predsedajúci neoznámil výsledok hlasovania: 75 prítomných.) Dámy a páni, poprosím vás, aby ste si skontrolovali svoje identifikačné karty. Opozícia, v poriadku, nemusíte sa prezentovať. Ale vizuálne sa mi zdá, že je tu určite nadpolovičná väčšina koaličných. Poprosím vás všetkých, aby ste vytiahli svoje identifikačné karty a skontrolovali si hlasovacie zariadenie. (Ruch v sále.) Páni poslanci, môžete tu sedieť aj do Vianoc pre mňa, za mňa. Kolegyne, kolegovia, každý si to skontroloval? Chvíľočku počkáme na kolegov, ktorí to ešte nemajú. Dámy a páni, budeme ešte raz hlasovať. Poprosím kolegov, ktorí prišli, aby si skontrolovali identifikáciu, či bola prijatá. Pán spravodajca.
Hlina, Alojz, poslanec NR SR (2014-11-10):
Vyjadrujem určitú obavu, či koná slobodne, lebo vy ste takí hrdinovia, že ste ju schopní niekde zavrieť, takže ja len to chcem povedať.
Laššáková, Jana, podpredsedníčka NR SR (2015-05-06):
Pán minister, poprosím vás, nekomentujte vyjadrenia pána poslanca. Nech sa páči, pán poslanec.
Blanár, Juraj, podpredseda NR SR (2021-12-08):
Pán poslanec Suja s faktickou poznámkou.
Jurinová, Erika, podpredsedníčka NR SR (2015-03-12):
Dávam slovo pánovi spravodajcovi poslancovi Róbertovi Pucimu, aby zaujal stanovisko.
Pellegrini, Peter, predseda NR SR (2015-12-11):
Pán poslanec Petrák.
Laššáková, Jana, podpredsedníčka NR SR (2014-05-16):
S reakciou nechce vystúpiť pán spravodajca? Nech sa páči, pán poslanec Mičovský vystúpi v rozprave za poslanecký klub OĽaNO, máte slovo.
Suja, Miroslav, poslanec NR SR (2021-05-27):
... tak v živote tu nevystúpi. Ďakujem.
Poliačik, Martin, poslanec NR SR (2014-01-29):
Lucia, som rád, že si postavila tú tému naspäť na nohy, tam, kde patrí, pretože treba jednoznačne hovoriť o veciach tak, ako komplexne sú. Nie tak, aby sa nutne stále rozdeľovala spoločnosť, že toto sme my a to sú oni. Lebo v zásade tu je iba my. A tá situácia, ako ju dnes na Slovensku vidíme, nie je vôbec šťastná. Akceptácia takej tej ľudáckej rétoriky, ktorá patrí naozaj k tomu najhoršiemu, čo Slováci vo svojej DNA majú, zo dňa na deň rastie. To, čo ešte pred piatimi alebo šiestimi rokmi bolo považované za extrémizmus, je dnes považované za prejav slušných ľudí a otvorená propagácia neonacistických hnutí začína byť vnímaná ako prejav protestu proti súčasnému establishmentu. Toto je mimoriadne nebezpečná situácia a práve príhovormi, ako mal dnes pán minister vnútra, kde sa asi snaží práve z tej narastajúcej skupiny neoľudácky zmýšľajúcich Slovákov si niečo utrhnúť pre svoje vlastné volebné preferencie, je len prilievaním oleja do ohňa. Ak by sme sa mali správať zodpovedne, tak by sme mali asi hovoriť naprieč politickým spektrom jedno. Je zodpovednosťou naozaj všetkých, ktorí doteraz vládli alebo rozhodovali o tejto krajine, ako vyzerá, a aj to, ako vyzerajú rómske osady. A je zodpovednosťou nás všetkých, ktorí tú zodpovednosť máme teraz, aby sme to riešili, a nie sa rozdeľovať na my a oni.
Štefunko, Ivan, poslanec NR SR (2024-10-02):
Ďakujem veľmi pekne, milá kolegyňa, že si predstavila tento návrh. Priznám sa, že dlhodobo ma trápi to a stále to tu rozprávam, ako sa Slovensko vyľudňuje a akým spôsobom mladí ľudia odchádzajú do zahraničia. Dokonca akým spôsobom starší ľudia, povedzme dôchodcovia, zostávajú sami. Tento pozmeňovací návrh, ktorý si prezentovala teda za našu skupinu, má riešiť to, aby rodičia vedeli ešte platiť povedzme internát alebo životné potreby svojich už dospelých detí a aby boli ešte stále motivované zostať na Slovensku. Ide o priemerne 60 euro za mesiac, ktoré môžu využiť či už na zaplatenie internátu, alebo zaplatenie cestovného, keďže vlaky nechodia všade zadarmo. To znamená, že myslím si, že ak teda chceme, vážení kolegovia a kolegyne, zachovať nejakú sociálnu spravodlivosť a naozaj sa starať aj o budúcnosť tejto krajiny, teda mladých ľudí, tak by sme mali vyhovieť tomuto pozmeňovaciemu návrhu. Myslím, že to nebude taká veľká sekera, ako sú povedzme rôzne iné veci a kolega Hargaš alebo kolega Kišš vám pomôžu nájsť, kde to ušetriť. Navrhujem zvyšovanie daní z externalít alebo ekologické dane. Ďakujem veľmi pekne.
Malatinský, Tomáš, minister hospodárstva SR (2013-10-22):
Ďakujem pekne. Vážená pani predsedajúca, vážené poslankyne, poslanci, chcel by som krátko reagovať na tie faktické poznámky, ktoré boli spomenuté. Pravdou je, že problematika podpory obnoviteľných zdrojov nie je jednoduchá téma. Zaoberajú sa s ňou aj okolité krajiny a menia svoju legislatívu, pretože sa v aplikačnej praxi učíme a niektoré veci je nutné, samozrejme, korigovať. Kto sa podieľa na platení týchto nákladov, pretože s nasadzovaním obnoviteľných zdrojov a s ich podporou vznikajú náklady, sú to bezpochyby energetické náročné podniky a je možno nutné niekedy tým energeticky náročným podnikom znižovať ich náklady. V Nemecku celková čiastka na podporu obnoviteľných zdrojov vystúpila na čiastku 20 mld. eur a z toho 17 mld. znášajú občania a len 3 mld. znáša priemysel. To znamená, že oni majú legislatívu, ktorá jednoducho pomáha neprenášať tento náklad na priemysel iným spôsobom. Myslím si, že ak spĺňa predbežne zdroj, ktorý vznikne po jeho rekonštrukcii a podobne v oblasti U. S. Steelu, a bude môcť byť podporený a bolo to nakoniec kritérium, ktoré zavážilo, a dôležité je, že pri tých diskusiách, či už dneska sme niekde na hrane možného, čo sme mohli vyrokovať alebo dostať do memoranda, docielili to, že U. S. Steel na Slovensku zostal. U. S. Steel vymenil aj čelného predstaviteľa. Vrátil sa staronový prezident s misiou, ako ďalej budovať fungovanie U. S. Steelu v dlhodobejšom kontexte. Takže musíme povedať, že toto memorandum bolo úspešné. Ak dôjde k rekonštrukcii, ak dôjde k splneniu všetkých podmienok a bude dostávať táto spoločnosť 15-miliónovú podporu eur ročne, tak keď sme tu spomínali tých 6-tisíc ľudí, ktorí boli ohrození, keby bol tento akcionár odišiel, tak ja to vidím na podporu 208 eur na pracovníka pri 6 tisícoch, teda ak dobre počítam, mesačne, čo si myslím, že je nič proti tomu, keby sme týchto ľudí mali jednoducho na ulici, nemali by kúpyschopnosť, negenerovali by ďalšie pracovné miesta a tak ďalej. Táto matematika je podľa mňa jednoznačná. To, že boli tu spomínané kritiky jednotlivých zdrojov. Áno, učíme sa všetci a ešte ako predstaviteľ zamestnávateľských zväzov som sa napríklad zúčastnil snemu SDKÚ, kde kritika vtedajšieho – pri prvej Ficovej vláde – zavedenia podpory fotovoltiky, bola navrhovaná liečba absolútnej podpory biomasy, že to je energetická krava, treba do toho ísť. Váš niekdajší kolega to tam vehementne presadzoval. Treba povedať, aj tu sme sa poučili, že dopad tej biomasy má, samozrejme, dopad na životné prostredie, na poľnohospodárstvo. Dneska nám stúpajú vstupné ceny. Takže všetky tie riešenia, ktoré sme kedysi mali, vyžadujú korekciu. Ale napriek tomu chcem povedať, že aj táto novela je koncipovaná tak, že podmienky, ktoré máme predpísané Európskou úniou do roku 2020, budú prekročené, a my sa dneska hlásime k číslu 15,3 % podielu obnoviteľných zdrojov namiesto 14 %, ktoré nám predpisuje Európska únia. Ďakujem pekne.
Ježík, Jozef, poslanec NR SR (2013-03-13):
Ďakujem za slovo. Vážená pani predsedajúca, vážená pani ministerka, vážené kolegyne, kolegovia, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k vládnemu návrhu zákona o Národnom zdravotníckom informačnom systéme a o zmene a doplnení niektorých zákonov (tlač 408). Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v Legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh zákona je v súlade s Ústavou Slovenskej republiky, so zákonmi, ako aj s medzinárodnými zmluvami, ktorými je Slovenská republika viazaná, a právnymi predpismi Európskej únie. Predložený návrh nezakladá zvýšené nároky na rozpočty samosprávnych krajov a rozpočty obcí. Finančné prostriedky vo výške 1 220 044 euro sú rozpočtované v rozpočte kapitoly ministerstva zdravotníctva ako transfer pre Národné centrum zdravotníckych informácií. Vplyvy na zamestnanosť, podnikateľské prostredie a životné prostredie sú uvedené v doložke vybraných vplyvov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 393 z 25. februára 2013 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem, skončil som.
Paška, Pavol, predseda NR SR (2013-10-16):
Faktické poznámky majú páni poslanci Lebocký a Martinák. Končím možnosť sa prihlásiť s faktickou. Pán poslanec Lebocký.
Paška, Pavol, predseda NR SR (2014-09-16):
Hlasujeme. (Hlasovanie.) 79 prítomných, 78 bolo za, 1 sa zdržal. Schválili sme návrh novely zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady. A pani poslankyňa Hufková uvedie v prvom čítaní hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov . Je to tlač 1113.
Bugár, Béla, podpredseda NR SR (2016-09-21):
Ďakujem. Na vystúpenie pani poslankyne ako jediný pán poslanec Klus sa hlási s faktickou poznámkou. Nech sa páči, máte slovo.
Zemanová, Anna, poslankyňa NR SR (2018-09-17):
Halo? Áno, zákon je z roku 1988. Samozrejme, už bol niekoľkokrát novelizovaný, avšak práve v tých ustanoveniach, o ktorých hovoríme, sa to netýkalo. Mnohé môže urobiť aj ministerstvo hospodárstva v rámci svojich kompetencií, v rámci vyhlášok a smerníc. Avšak nekonajú, a preto je zrejmé, že potrebujú na to splnomocnenia, donútenie zo strany zákona. A preto je tu táto legislatívna iniciatíva, aby sme ochránili, v maximálnej miere aspoň legislatívne ochránili našich baníkov.
Sloboda, Vladimír, poslanec NR SR (2019-09-25):
Vážený pán predsedajúci, v rozprave vystúpila pani poslankyňa Shahzad. Dajte, prosím, hlasovať o tom, aby Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2019-09-11):
Nech sa páči, prezentujme sa a hlasujme. (Reakcie z pléna.) (Hlasovanie.) Prítomných 134... Pán Poliačik, nekomentujte! 	Prítomných 134, za 1, proti 92, zdržalo sa 41 poslancov. Konštatujem, že tento návrh nebol prijatý. Nech sa páči.
Érsek, Árpád, minister dopravy a výstavby SR (2018-02-02):
Ako chcete, vy viete lepšie ako ja.
Pellegrini, Peter, predseda NR SR (2015-11-11):
Prezentujme sa a hlasujme o postúpení návrhu zákona do tretieho čítania. (Hlasovanie.) Prítomných 129 poslancov, za hlasovalo 82, zdržalo sa 47 poslancov. Návrh sme schválili. Konštatujem, že sme v treťom čítaní . Nech sa páči.
P. Paška, predseda NR SR: (2006-12-12):
(Hlasovanie.) 149 prítomných, 65 za, 79 proti, 5 sa zdržalo. Neschválili sme bod. Ďalej.
Sulík, Richard, predseda NR SR (2010-12-14):
Prosím, hlasujte o návrhu prerokovať zákon v treťom čítaní ihneď. (Hlasovanie.) Prítomných 143 poslancov, hlasovalo za 80, proti 1, zdržalo sa 62. Tento návrh bol schválený. A pristúpime k tretiemu čítaniu o tomto návrhu zákona. Otváram rozpravu. Do rozpravy sa neprihlásil nikto. Vyhlasujem rozpravu za skončenú. Nech sa páči.
P. Paška, predseda NR SR: (2006-09-07):
Ďalšiu otázku položil pán poslanec Pado podpredsedovi vlády Slovenskej republiky a ministrovi spravodlivosti Slovenskej republiky Štefanovi Harabinovi a znie: „Vážený pán minister, pri vašom vystúpení počas prerokúvania programového vyhlásenia vlády 4. augusta 2006 ste povedali: Keď o takmer 10 000 páchateľov je stále na slobode viac a nie sú odsúdení doposiaľ. Na moju otázku, pán minister... (Hlasy a šum v sále.) Aha. Takže budeme pokračovať ďalšou otázkou, ktorú položil pán Dušan Jarjabek, ten je tu, pánovi podpredsedovi vlády a ministrovi školstva Jánovi Mikolajovi a znie: „Pán minister, v akom horizonte bude ministerstvo školstva riešiť naliehavú potrebu investovať do skvalitnenia podmienok pre vysokoškolskú prípravu mladých umelcov? Mám na mysli najmä rekonštrukciu Fakulty dramatických umení v Banskej Bystrici.“ Nech sa páči.
Paška, Pavol, predseda NR SR (2012-06-27):
Faktické poznámky, páni poslanci Kolesík a Brixi. Končím možnosť sa prihlásiť do faktických poznámok. Pán poslanec Kolesík.
Gibalová, Monika, poslankyňa NR SR (2015-02-12):
Ďakujem veľmi pekne, pán minister, za odpoveď. Ja som sa práve preto pýtala, že ste už niekoľkokrát opakovali, že plánujete v tom pokračovať. Ja sa opäť chcem opýtať, aký je stav rozpracovania tohto pokračovania, či to bude kontinuálne pokračovanie alebo s prestávkou pokračovanie. Ja sa pýtam aj ústami mnohých starostov obcí, ktorí majú už teraz obavu z októbra 2015, keď všetci vieme, že ten negatívny trend poskytovania opatrovateľskej služby sa prejavuje každoročne veľmi dramatickým poklesom počtu opatrovaných. Je to priemerne 800 občanov ročne, čomu zodpovedá asi 130 zamestnancov. Od roku 2010 je to 4-tisíc občanov a približne 900 zamestnancov. Čiže ten trend je veľmi nepriaznivý. A ešte ak to stihnem, moja doplňujúca otázka je: Hovorili ste o 3 092 opatrovateľoch, to znamená, že v tomto projekte má jeden opatrovaný približne jednu opatrovateľku? Ďakujem pekne.
Jurinová, Erika, podpredsedníčka NR SR (2015-12-02):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce prihlásiť do rozpravy niekto ústne. Nikto nevyužil možnosť, vyhlasujem všeobecnú rozpravu za skončenú a prerušujem rokovanie o tomto bode programu. Pokračujeme prvým čítaním o návrhu poslancov Daniela Lipšica a Igora Matoviča na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov. Návrh zákona má parlamentnú tlač 1833, návrh na jeho pridelenie na prerokovanie výborom je v rozhodnutí č. 1838. Opäť má slovo pán poslanec Lipšic, aby uviedol návrh zákona. (Rokovanie o návrhu poslancov Národnej rady Slovenskej republiky Daniela Lipšica a Igora Matoviča na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov , tlač 1833.)
Vaľová, Jana, poslankyňa NR SR (2012-09-20):
Ďakujem veľmi pekne. Ja sa vrátim tak trošku od začiatku, pretože, myslím si, že tu rozprávame, že občan si tu má sám niečo financovať. Ja sa pýtam, či sú voľby legitímne, či forma demokracie, že primátori, starostovia, poslanci zastupujú občanov sú legitímne a či rozpočet obcí je legitímny. Potom nech si občania stavajú chodníky, nech si občania opravujú cesty atď. Veď predsa nemôžeme my teraz pri tomto zákone od začiatku spochybniť nejakú demokraciu. Alebo niečo, čo sme nastavili od roku 2003, kedy mestá a obce zobrali priame kompetencie, to je prvá vec. Ja si myslím, že starostovia a primátori, lebo ja som primátorka, sa snažia pre svojich občanov robiť čo najlepšie, veď tí ľudia ich volia, majú priamy prístup na zastupiteľstvo, tie sú zastupiteľstvá sú otvorené, každý tam môže prísť. Majú možnosť petície, majú možnosť nejakej sťažnosti a nie o tom, že občan, veď občan si niekoho zvolil. A ja si myslím, že ani jeden starosta a primátor nemá záujem konať voči občanovi, ak taký záujem má, tak určite nebude zvolený a určite bude množstvo kritiky na jeho hlavu, množstvo. A ďalšiu vec, ktorú by som povedala, vážení kolegovia, veď my tu neriešime centrá voľného času, veď my tu riešime v globále školy, materské školy a tak ďalej. My sa musíme teraz na to pozerať ako na spojené nádoby, veď tu teraz nie ste rytieri a bojovníci so zástavou len za centrum voľného času, veď pán minister má na starosti školstvo a všetko ako také. Takže jednoducho poviem, v Humennom sa nezrušila ani jedna škola, ani jedna materská škola, ani jedno centrum voľného času, iba pribudlo. Takže ja si myslím, že ak skutočne tí poslanci vykonávajú svoju činnosť a ešte dokonca si aj kontrolujeme tú kvalitu, veď to centrum voľného času nie je na to, aby nabúchalo čím viac žiakov, a tí žiaci tam skutočne ani nechodia. My keď prídeme na kontroly, tak nemajú ani prihlášky vypísané. Veď tu musí byť aj nejaká kvalita a nielen, že ten žiak tam chodí, ktorý tam nikdy nechodí. Takže, vážení, nechajte na samosprávu, keď ste v samospráve v roku 2003 delegovali kompetencie, nech tá samospráva skutočne môže tie financie rozdeliť tak, ako to vidí, o kvalite, nielen o kvantite, ale aj o tom, aby to mesto fungovalo, aby fungovalo školstvo.
Danko, Andrej, podpredseda NR SR (2024-09-11):
Ďakujem. Na vystúpenie pána poslanca jedna faktická. Poslankyňa Puškárová.
Krajčí, Marek, poslanec NR SR (2019-10-25):
Pán predseda Štefan, ďakujem, možno som niektoré veci aj zle komunikoval, a tým pádom som ich dovysvetľoval. Samozrejme, úplne súhlasím s tým, čo hovoríš. Možno len s jednou takou malou pripomienkou, že cenotvorba tam nie je. (Zasmiatie sa rečníka.) Takže ty si ju tam mal pozmeňovákom zadefinovať v druhom čítaní (povedané so smiechom) a dať ministerstvu úkol, aby zadefinovalo, že čo koľko bude stáť. Ale to už asi nestihnú. Takže ja zdieľam tvoje nadšenie pre spravodlivé odmeňovanie v zdravotníctve a povedať si, koľko čo naozaj stojí, a rešpektovať to, ale toto, žiaľ, teraz nie je. A preto, žiaľ, zostáva to, čo som povedal, že celá tá vízia Útvaru hodnoty za peniaze bola tá, ktorú som povedal, že oni chceli preskupiť tie financie z nemocničnej siete do menšieho počtu nemocníc, aby dostali viac zaplatené, hej. Keď teda hovoríme, že nič sa neušetrí. Ale toto takto sa to malo preliať. A, samozrejme, je na politikoch a je na tebe, aby si mal aj väčšiu autoritu vo svojej strane aj v koalícii, aby tých peňazí do toho zdravotníctva šlo viac a aby boli všetci spravodlivo odmenení.
Šimečka, Michal, podpredseda NR SR (2024-06-14):
Ďakujem. S reakciou na faktické pán poslanec Viskupič. Nech sa páči.
M. Číž, podpredseda NR SR: (2007-06-26):
Slovo má pani poslankyňa Sabolová. Pripraví sa pán poslanec Bárdos.
Ďurica, Ondrej, poslanec NR SR (2020-12-08):
Ďakujem pekne, pán predseda, za slová, v ktorých si pomenoval a zvýraznil atmosféru medzi ľuďmi, ten obrovský hnev, tú beznádej, ktorá dnes v národe panuje, pretože o tom hovorí aj jedna taká moja príhoda z nedávnych dní, kedy som stretol človeka, ktorý musel predať jedno zo svojich áut, manželkine auto musel predať preto, lebo jednoducho nevládali splácať, nevládali existovať z toho, čo im táto vláda v podobe opatrení a všetkých zákazov a zatváraní pripravila. Stretol som človeka, ktorý 20 rokov budoval svoju chatu a musel ju predať, aby jednoducho vykryl straty, ktoré mala firma, a všetky náklady so zamestnancami a tak ďalej. Neviem, či existuje a je v tejto sále, aj keď momentálne je tu veľmi málo poslancov, neviem, či existuje v politike, v súčasnej politike alebo minister, ktorý by musel takýmto spôsobom riešiť svoje, svoje vzniknuté nedoplatky a tú katastrofálnu situáciu, s ktorou sa dnes bežný občan musí vysporiadať. Tá empatia súčasnej vlády a taký ten pohľad na človeka ako takého je naozaj hrôzostrašná. Chcem preto ešte raz povedať, tak ako tu bolo povedané, pán minister, skúste sa pozrieť na ľudí aj z tohto uhla pohľadu, naozaj nie každý človek je politikom, je poslancom Národnej rady alebo je ministrom súčasnej vlády. Tí ľudia žijú v úplne iných číslach. Ďakujem.
Figeľ, Ján, podpredseda NR SR (2014-03-28):
Vyhlasujem všeobecnú rozpravu za skončenú. Chce sa vyjadriť pán navrhovateľ? Je tomu tak. Nech sa páči, Ľudovít Kaník.
Radošovský, Marián, poslanec NR SR (2015-03-20):
Ďakujem pekne. Takisto chcem apelovať na štandardné politické strany, ktoré sú zastúpené v parlamente, aby využili túto možnosť a urobili v systéme poriadok, pretože vidíme, že v tom hodinovom stroji verejnej správy jednoducho sa dajú nasypať také kamene, taký štrk, ktorý jednoducho zastaví a potom, samozrejme, nielenže znefunkční, ale aj spochybní celý systém fungovania a spochybňuje potom úlohu každého stupňa politikov. To znamená, od tých politikov v samospráve, regionálnej samospráve a v parlamente. A ak teda nevnímate tú politickú mienku, ktorá je o politikoch všeobecne, tak je problém, že ju nevnímate, pretože takýmto spôsobom, ak nebudeme robiť poriadok takýmito novelami a takýmito zmenami, tak jednoducho ešte sa bude stále zhoršovať, pretože tých pokusov o všelijaké možné konštrukcie, ktoré budú vedieť ovplyvňovať a zneužívať rozpočet, bude stále pribúdať, pretože tá ľudová umelecká tvorivosť jednoducho je neobmedzená. Vy viete a každý vieme, že zo skúsenosti, ktorú sme prežili, ja som 16 rokov bol v samospráve v obci a ďalších 12 rokov prakticky v samospráve v regióne, takže viem, o čom hovorím. A keď budeme hluchí a slepí, tak toto sa nezastaví, toto bude len pokračovať. A je jedno, že či to bude politický reprezentant, alebo to bude nezávislý reprezentant. Ale je na nás, na zástupcoch štandardných politických strán, aby sme to v tejto chvíli zmenili. Ďakujem.
Laššáková, Jana, podpredsedníčka NR SR (2012-07-03):
Na vystúpenie pána poslanca s faktickými poznámkami štyria, piati páni poslanci, šiesti páni poslanci: Chren, Viskupič, Brixi, Kuffa, Érsek a Poliačik. Končím možnosť prihlásiť sa s faktickými poznámkami. Pán poslanec Chren.
Zmajkovičová, Renáta, podpredsedníčka NR SR (2013-03-26):
Faktické poznámky nie sú na vystúpenie pána poslanca. Pán poslanec Hlina do rozpravy, nech sa páči.
Laššáková, Jana, podpredsedníčka NR SR (2015-02-05):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, chcete niečo dodať? Nie. Pán spravodajca? Tiež nie. Prerušujem rokovanie o tomto bode programu. Nasleduje prvé čítanie o návrhu skupiny poslancov na vydanie ústavného zákona, ktorým sa dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. Návrh ústavného zákona je uverejnený ako tlač 1343, návrh na jeho pridelenie na prerokovanie výborom je v rozhodnutí č. 1354. Je už pripravená pani podpredsedníčka, aby za skupinu poslancov tento ústavný zákon uviedla. Nech sa páči, pani podpredsedníčka, máte slovo. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z., tlač 1343.)
P. Hrušovský, predseda NR SR: (2004-12-14):
(Hlasovanie.) Páni poslanci, toto hlasovanie vyhlasujem za zmätočné. Ešte raz, páni poslanci. Pán poslanec Miklušičák. Poprosím pánov poslancov, keby svoje hlasovacie karty vytiahli z hlasovacieho zariadenia. Panie poslankyne, páni poslanci, aby som upresnil návrh uznesenia, o ktorom budeme hlasovať. Je to návrh skupiny poslancov na vyslovenie nedôvery ministrovi práce, sociálnych vecí a rodiny Slovenskej republiky Ľudovítovi Kaníkovi. Budeme hlasovať o tomto návrhu uznesenia. Prezentujme sa a hlasujme, páni poslanci. (Hlasovanie.) 134 prítomných 66 za, 64 proti, 3 sa zdržali, 1 nehlasoval. Konštatujem, že Národná rada Slovenskej republiky podľa čl. 88 ods. 2 Ústavy Slovenskej republiky nevyslovila nedôveru členovi vlády Ľudovítovi Kaníkovi, poverenému riadením ministerstva práce, sociálnych vecí a rodiny. Pán spoločný spravodajca, ďalší návrh.
Klus, Martin, podpredseda NR SR (2019-10-25):
Ďakujem, pani poslankyňa. Na vaše vystúpenie registrujem štyri faktické poznámky. Ešte skôr, ako sa k nim dostaneme, dovoľte mi privítať z tohto miesta žiakov – z Oravského Veselého? Vitajte v Národnej rade. (Potlesk.) Samozrejme, aj pedagógov. Takže s faktickou poznámkou pán Martin Kotleba.
Kollár, Boris, predseda NR SR (2022-05-05):
Prosím, prestaňte sa prekrikovať, však máte na to faktické, možno si... Kolegovia, prosím, kolegovia, prosím pekne... (Ruch v sále.) Pán poslanec Tomáš nemôže dokončiť svoju faktickú poznámku. Prosím vás pekne, dobre. Poprosím, poprosím, ešte raz dajte čas, vráťte čas pánovi poslancovi Tomášovi. A, kolegovia, keď vy si chcete niečo alebo sa poľúbiť, choďte hore. (Smiech v sále.) Tam si môžete pokecať. Nech sa páči, pán poslanec, máte slovo.
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 132 poslancov, za 61, proti 6, zdržalo sa 60, nehlasovali 5. Uvedený návrh sme neschválili.
Grendel, Gábor, podpredseda NR SR (2021-10-05):
Prezentujme sa a hlasujme. (Hlasovanie.) Prítomných 76 poslancov, za 72, proti 0, zdržali sa 4, hlasovali všetci prítomní. Konštatujem, že sme navrhované uznesenie schválili. A teraz ešte nasleduje hlasovanie o návrhu uznesenia k Správe Osobitného kontrolného výboru na kontrolu činnosti Vojenského spravodajstva o stave použitia informačno-technických prostriedkov za I. polrok 2021 (tlač 678). Prosím povereného člena tohto výboru pána poslanca Petra Vonsa, aby hlasovanie uviedol. (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za I. polrok 2021 , tlač 678.)
Danko, Andrej, predseda NR SR (2017-04-07):
Ďakujem. Poprosím, páni poslanci (reakcie z pléna), poprosím, faktickými reagujeme. Nech sa páči, pán poslanec Blanár.
P. Hrušovský, predseda NR SR: (2004-03-11):
Pán poslanec Madej položil ďalšiu otázku pánovi ministrovi školstva Martinovi Froncovi: „Pán minister, ako pokračuje ministerstvo v príprave správy vlády o dopadoch prijatých a pripravovaných opatrení a zákonov? Pevne verím, že 30-dňovú lehotu stihnete.“ Nech sa páči.
Puci, Robert, poslanec NR SR (2018-12-04):
Pán predsedajúci, keďže sme hlasovali o pozmeňujúcich návrhoch zo spoločnej správa a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Pivková, Alexandra, poslankyňa NR SR (2022-06-22):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 9. septembra 2022 a gestorský výbor do 12. septembra 2022 od prerokovania návrhu zákona v Národnej rade v prvom čítaní.
Bugár, Béla, podpredseda NR SR (2011-03-29):
Ďakujem. Otváram rozpravu. Pýtam sa, kto sa hlási ústne do rozpravy? Pani poslankyňa Jurinová ako jediná. Končím možnosť sa prihlásiť ústne do rozpravy. Pani poslankyňa, máte slovo, nech sa páči.
M. Číž, podpredseda NR SR: (2008-12-03):
návrhu poslancov Národnej rady Slovenskej republiky Dušana Jarjabka a Rafaela Rafaja na vydanie zákona, ktorým sa mení a dopĺňa zákon č. 212/1997 Z. z. o povinných výtlačkoch periodických publikácií, neperiodických publikácií a rozmnožením audiovizuálnych diel v znení neskorších predpisov , parlamentná tlač číslo 795 a spoločná správa výborov 795a. Slovo má navrhovateľ v mene skupiny navrhovateľov, v mene dvojice navrhovateľov pán poslanec Jarjabek má slovo, podpredseda výboru pre kultúru a médiá.
J. Kvorka, poslanec: (2008-04-03):
Vážená Národná rada, vážené pani poslankyne, vážení páni poslanci, vystúpiť na dnešnej schôdzi Národnej rady k uvedenému návrhu zákona ma určil Výbor Národnej rady Slovenskej republiky pre sociálne veci a bývanie na svojej 28. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v Legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Cieľom návrhu je zrušiť ustanovenie, na základe ktorého majú orgány sociálnoprávnej ochrany detí a sociálnej kurately zabezpečiť a utvoriť v termíne do 30. júna 2008 podmienky na prechod školských zariadení, v ktorých sa vykonáva rozhodnutie súdu do zriaďovateľskej pôsobnosti určených orgánov sociálnoprávnej ochrany detí a sociálnej kurately. Návrh legislatívnej zmeny vedúcej k zachovaniu pôvodnej zriaďovateľskej pôsobnosti voči školským zariadeniam vychádza z prehodnotenia ich poslania. Predložený návrh zákona je v súlade s Ústavou Slovenskej republiky a ďalšími všeobecne záväznými právnymi predpismi a medzinárodnými dohovormi, ktorými je Slovenská republika viazaná. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 zákona č. 350/1996 Z. z. na tom, že po rozprave prerokuje uvedený návrh zákona v druhom čítaní. Súčasne odporúčam v zmysle § 74 ods. 1 zákona č. 350/1996   Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 582 z 11. marca 2008 prideliť návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 6. mája 2008 a gestorský výbor do 7. mája 2008. Ďakujem, pán predsedajúci, skončil som. Prosím vás, otvorte rozpravu.
Mikloško, Jozef, poslanec NR SR (2013-09-18):
Vážená pani podpredsedníčka, vážené kolegyne a kolegovia, zase nevystupujem za klub KDH, ale za seba. (Prerušenie vystúpenia predsedajúcou.)
Danko, Andrej, predseda NR SR (2017-09-06):
Prosím, prezentujme sa a hlasujme. (Hlasovanie.) Prítomných 136 poslancov, za 134, zdržal sa 1, nehlasoval 1. Konštatujem, že sme tento návrh schválili. Budeme ďalej hlasovať o bode 16 programu. Je to prvé čítanie o vládnom návrhu zákona, ktorým sa mení zákon č. 525/2010 Z. z. o poskytovaní dotácií v pôsobnosti ministerstva zdravotníctva (tlač 625). Prosím spravodajcu z výboru pre zdravotníctvo poslanca Juraja Blanára, aby hlasovanie uviedol. (Hlasovanie vládnom návrhu zákona, ktorým sa mení zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov , tlač 625.)
Kollár, Boris, predseda NR SR (2020-10-20):
Poprosím, písomne. (Reakcia z pléna.) Ďakujem pekne. S ďalším procedurálnym návrhom vystúpi poslanec Pčolinský.
Novotný, Viliam, poslanec NR SR (2012-06-20):
Ja by som chcel podčiarknuť tú časť vystúpenia pani poslankyne Nicholsonovej, kde naozaj upozornila na moment, o ktorom sa, aj keď dneska diskutujeme o zákonnom, o zdravotnom poistení, ale otvorili sme zákon o sociálnych službách, dneska nehovorilo, a to je skutočnosť, že aj pred schválením novely pána exministra Mihála, sa dalo podľa vtedy platnej legislatívy, teda novelizovaného zákona exministerky Tomanovej, určiť úhradu povedzme u verejných poskytovateľov všeobecne záväzným nariadením aj na úrovni 50 % ekonomicky oprávnených nákladov. Čiže tento problém sa odstránením poslednej novelizácie zákona vôbec nerieši. Faktom ale je, že ja nespochybňujem a nikto možno nespochybňuje to, že exminister Mihál sa snažil vyriešiť ten problém a že to matematicky aj ekonomicky vyzeralo dobre a riešilo to aj značnú diskrimináciu neverejných poskytovateľov voči verejným. O tom sme ešte ani nehovorili, koniec koncov aj Ústavný súd voči pôvodnému zákonu pani exministerky Tomanovej vzniesol tieto námietky a nález hovorí o tom, že ten zákon bol protiústavný a museli sme ho opravovať, pretože výrazným spôsobom diskriminoval ľudí, ktorí sú u neverejných poskytovateľov sociálnych služieb voči tým, ktorí sú u verejných poskytovateľov. Faktom ale je, že po schválení, a mal by sa tento zákon uviesť reálne, čo sa týka zvýšenia poplatkov do praxe od 1. júla, nastali problémy v sociálnych zariadeniach. Ľudia odkázaní na sociálnu službu nevedia, ako zaplatia vyššie poplatky. Nikto im to dobre nevysvetlil, sú v neistote, v neistote sú zariadenia, nevedia, ako dostanú zaplatené za tých prijímateľov, ktorí si nevedia zaplatiť 50 % ekonomicky oprávnených nákladov. Tu potrebujeme systémové riešenie a zbytočne budeme okolo toho politikárčiť, toto systémové riešenie potrebujeme nájsť.
P. Hrušovský, predseda NR SR: (2004-10-20):
Teraz budeme pokračovať tak, ako sme sa dohodli včera na rokovaní poslaneckého grémia,  dokončením rozpravy k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Posledný prihlásený do rozpravy k tomuto bodu programu bol pán poslanec Cabaj, ktorý sa hlási, nech sa páči. Nech sa páči, pán poslanec Cabaj, máte slovo.
Galko, Ľubomír, poslanec NR SR (2017-05-10):
Ďakujem pekne. Ja som veľmi rád, že to pán kolega Dostál spomenul, lebo ja som na to zabudol a bol by som veľmi nerád obviňovaný z toho, že by sme chceli potápať lode aj s ľuďmi. Samozrejme, že ja som dostal dokonca aj niekoľko spätných väzieb, že je to až proti životnému prostrediu. To sa myslí, samozrejme, symbolicky. Ako sa tie lode budú likvidovať tak, aby to bolo v súlade so životným prostredím, aby to bolo čo najlepšie, to už nech si rozhodnú kompetentní, ale ide o ten princíp. Chcel by som ešte dve poznámky povedať, že tá operácia, ona má aj humanitárny charakter, pretože my veľmi dobre vieme, že koľko tých ľudí zahynie na tom mori a práve takýmto spôsobom, a preto nie nadarmo sa hovorí v tom materiáli aj o identifikácii, zaistení a likvidácii plavidiel a o vyhľadávaní a záchranných aktivitách. To znamená, že aj tento charakter to má, že vlastne tí ľudia budú zachránení a budú môcť potom podstúpiť normálny azylový proces, tak jak sa to má, a nie že sa tradákajú cez celú Európu alebo zahynú ešte rovno na mori. A poslednú vec, neviem, či to hovoril pán minister, lebo ja som nestihol jeho príhovor, ale čo treba ešte spomenúť. Tá operácia ešte má, ďalšie dva aspekty v sebe zahŕňa, a to je výcvik líbyjskej pobrežnej stráže. To je takisto veľmi dôležité, aby si to robili postupne už oni. A po tretie je to zabránenie obchodovania so zbraňami. To znamená, že tej pridanej hodnoty je tam naozaj nielen pre Slovensko, ale aj v rámci celej Európy pomerne dosť veľa. Jednoducho treba túto operáciu podporiť. Ďakujem pekne.
Jurinová, Erika, podpredsedníčka NR SR (2014-02-13):
Vážené panie poslankyne, vážení páni poslanci, pokračujeme v popoludňajšom rokovaní 32. schôdze Národnej rady Slovenskej republiky v prerušenej rozprave o návrhu na vyslovenie nedôvery predsedovi vlády Robertovi Ficovi (tlač 873). Pán poslanec Frešo, zaujal svoje miesto, pán spravodajca je rovnako na svojom mieste. Dnes popoludní neukončil svoje vystúpenie do rozpravy písomne prihlásený pán poslanec Ľudovít Kaník, ktorému dávam slovo.
Laurenčík, Milan, podpredseda NR SR (2021-05-10):
Radovan, pán poslanec Radovan Marcinčin, nech sa páči.
I. Andruskó, poslanec: (2007-12-06):
Vážený pán minister, vašu odpoveď na moju interpeláciu vo veci zákazu používania názvov obcí v jazykoch národnostných menšín v učebniciach neprijímam, nakoľko na konkrétne otázky ste odpovedali všeobecne a nekonkrétne. Aj táto odpoveď dokazuje, že vaša činnosť na ministerstve nesmeruje k riešeniu odborných problémov a hľadaniu východísk, ale k neustálemu zvyšovaniu napätia. Táto skutočnosť je poľutovaniahodná najmä v súčasnom období, keď slovensko-maďarské vzťahy sú zaťažené aj niektorými inými problémami. Škoda, že vo vašej činnosti, podobne ako aj vo vašej odpovedi na moju interpeláciu absentujú prvky pochopenia a tolerancie. Z uvedených dôvodov je obsah vašej odpovede pre mňa neprijateľný. Ďakujem pekne.
K. Tóthová, poslankyňa: (2005-12-06):
Preto napríklad ja by som navyše, pán poslanec, to, čo ste vy povedali, teda tú aplikáciu, dala vymožiteľnosť práva a najmä návrhy, ktoré smerujú na súd, aby bol orgán verejnej správy zaviazaný vykonať a vydať určité rozhodnutie. Tieto návrhy by vôbec nemali byť spoplatnené. Pretože vlastne občan cez súd chce, aby verejná správa urobila to, čo má povinnosť kompetencie zo zákona. Veď predsa je na hlavu postavené, keď občan trpí tým, že určitý kompetentný orgán je nečinný, obráti sa na súd, aby vykonal, aby vydal rozhodnutie, že orgán kompetentný je povinný urobiť to, čo mu zo zákona prislúcha, a ešte má za to platiť. Tejto logike neviem porozumieť! A rozhodne som proti tomu. Ďakujem za pozornosť.
Marcinková, Vladimíra, poslankyňa NR SR (2020-07-14):
Ďakujem. Chcela by som pripomenúť členom ľudskoprávneho výboru, že dnes budeme zasadať o 13.15 hod. a to v miestnosti výboru Národnej rady pre vzdelávanie, vedu a mládež, číslo 33. Ďakujem.
Baláž, Radovan, poslanec NR SR (2018-06-20):
Dajte hlasovať o návrhu zákona ako o celku s odporúčaním gestorského výboru schváliť.
B. Bugár, podpredseda NR SR: (2004-06-23):
(Hlasovanie.) Prítomných 128 poslancov, 127 za návrh, 1 sa zdržal hlasovania. Konštatujem, že aj tento návrh uznesenia sme schválili a teraz pristúpime k poslednému hlasovaniu o návrhu štátneho záverečného účtu Slovenskej republiky za rok 2003, tlač. 704. Pán predseda výboru, pán poslanec Farkas, nech sa páči, máte slovo.
Viskupič, Marián, poslanec NR SR (2023-05-09):
Ďakujem pekne za slovo. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov. Národná rada uznesením č. 1985 z 2. februára 2023 pridelila návrh poslancov týmto výborom: výboru pre financie a rozpočet a tiež ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory Národnej rady toto stanovisko: odporúčanie pre Národnú radu návrh schváliť, výbor pre financie a rozpočet svojím uznesením č. 432 zo dňa 13. marca 2023 a ústavnoprávny výbor svojím uznesením č. 712 zo dňa 9. marca 2023. Z uznesení výborov uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade predmetný návrh zákona schváliť. Spoločná správa bola schválená uznesením gestorského výboru č. 439 zo 14. marca 2023. Týmto uznesením ma výbor zároveň poveril, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som, prosím, otvorte rozpravu, do ktorej sa tiež prihlásim s jedným pozmeňujúcim návrhom. Ďakujem pekne.
Hargaš, Ján, poslanec NR SR (2024-01-09):
Ďakujem za slovo. Ďakujem aj tebe, pani kolegyňa, že si upozornila na nedostatky celého tohto návrhu aj, aj, aj toho, toho procesu. Spomenula si aj pána, pána Orbána a mne vtedy napadla taká paralela a keď už máme takú nočnú hodinu, tak dovolím si takú gastronomickú faktickú poznámku. A tuto, kolega teraz tu nie je, ale Ivo Štefunko ma nebude mať rád, lebo sa sťažoval, že viacerí ľudia mu tu prznia jeho obľúbené jedlo, guláš, ale, žiaľ, toto je legislatívny guláš a každý, kto varil guláš, tak vie, že to chvíľu trvá. Viete, že najprv tá cibuľka sa musí spraviť, potom to mäsko sa tam robí dve hodiny a aby to bolo mäkké, aby sa to dalo zjesť. A vy ste nám tu navarili taký rýchlokvasený guláš, ste tam nabúchali tie ingrediencie, to mäso ste len tak osmahli, polhodinku ste to tam nechali. Viete, čo sa stane? Bude to, bude to tvrdé, nebude sa to dať požuť, ani to nevieme požuť, a preto to tak vytrvalo k tomu dávame pripomienky. A bude, bude z tohto, z tohto legislatívneho guláša bude bolieť, žiaľ, brucho nielen vás, ale, ale celú krajinu, a preto ja dúfam, že sa nikdy nebude podávať tento, tento maďarský legislatívny guláš à la Orbán, a teda neviem, čo na to hovorí gestor národného menu, ale my si takéto, takéto menu neprosíme a... (smiech rečníka), vidím, že aj pána Danka som rozosmial, tak snažím sa to, viete, už tak ľudsky vysvetliť, že veď aj guláš sa varí niekoľko hodín a legislatíva sa procesuje niekoľko týždňov a mesiacov a nie tak, že schválim na vláde, bum, na druhý deň mám schválený zákon. Takže nerobte to tak, bude vás bolieť brucho, ale čo je horšie, bude bolieť brucho celú túto krajinu. Ďakujem pekne. (Potlesk.)
P. Paška, predseda NR SR: (2006-09-07):
Ďalšia otázka je od pána poslanca Csákyho tiež pre vás a znie: „Vážený pán minister, kedy sa začne konečne realizácia obchvatu okolo obce Figa na južnej rýchlostnej komunikácii?“
Paška, Pavol, predseda NR SR (2013-02-13):
Dámy a páni, budeme pokračovať v rokovaní. Poprosím povereného overovateľa, aby informoval Národnú radu o výsledku tajného hlasovania o návrhu na voľbu predsedu Správnej rady Ústavu pamäti národa.
M. Číž, podpredseda NR SR: (2007-03-20):
(Hlasovanie.) Prítomných je 144 poslancov, za 72 poslancov, proti 22 poslancov, zdržalo sa 47 poslancov, nehlasovali 3 poslanci. Konštatujem, že Národná rada Slovenskej republiky po opätovnom prerokovaní neschválila zákon z 9. februára 2007, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov, vrátený prezidentom Slovenskej republiky. Vážené kolegyne, kolegovia, teraz nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 200). Dávam slovo spoločnému spravodajcovi z gesčného výboru pánovi poslancovi Ivánovi Farkasovi, aby hlasovanie viedol. Nech sa páči, pán spravodajca. (Veľký ruch v sále.) Poprosím o pokoj v sále, vážené kolegyne, kolegovia. Nech sa páči, pán spravodajca.
Hrnčiar, Andrej, doterajší podpredseda NR SR (2020-03-20):
Mária Janíková.